pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ยังคงติดตามสถานการณ์น้ำท่วมอย่างใกล้ชิด
วันศุกร์ที่ 29 ธันวาคม 2566
29/12/2566
นายกฯ ยังคงติดตามสถานการณ์น้ําท่วมอย่างใกล้ชิด
นายกฯ ยังคงติดตามสถานการณ์น้ําท่วมอย่างใกล้ชิด
วันนี้ (29 ธ.ค. 66) นายเศรษฐา ทวีสิน นายกรัฐมนตรี ติดตามและรับรายงานสถานการณ์น้ําท่วมที่จังหวัดชายแดนใต้ ที่ขณะนี้มวลน้ําไหลไปที่จังหวัดปัตตานีแล้ว ทําให้จังหวัดมีน้ําท่วมสูง อย่างไรก็ตาม ยังห่วงประชาชนในพื้นที่ที่ประสบภัย สั่งหน่วยงานที่เกี่ยวข้องทั้งกระทรวงมหาดไทย กระทรวงเกษตรและสหกรณ์ กระทรวงสาธารณสุขและหน่วยงานความมั่นคง ร่วมกันช่วยเหลือประชาชน ทั้ง อาหาร น้ํา ของใช้จําเป็น และยา อย่าให้ประชาชนเดือดร้อน ต้องช่วยเหลืออย่างทั่วถึง แม้ในพื้นที่ห่างไกล ที่ประชาชน ออกมาไม่ได้
ทั้งนี้ นายกฯ ยังย้ําเรื่องการเตือนภัยและอพยพประชาชนหากจําเป็นก็ต้องทํา ส่วนเรื่องการเยียวยา นายกฯให้ความมั่นใจ ประชาชนทุกคนที่ประสบภัยจะได้รับการเยียวยา ฟื้นฟูทันทีเช่นกัน
นอกจากนี้ นายกฯขอบคุณและให้กําลังใจเจ้าหน้าที่ และทุกหน่วยงานที่ทุ่มเท เสียสละเพื่อดูแลพี่น้องประชาชนที่ประสบภัยด้วย
รัฐบาลไทย-ข่าวทำเนียบรัฐบาล-ข่าวดีส่งท้ายปี!! กรมการจัดหางาน เปิดรับสมัครทำงานมาเก๊า 16 อัตรา เงินเดือน 5 - 8 หมื่นบาท
วันศุกร์ที่ 29 ธันวาคม 2566
29/12/2566
ข่าวดีส่งท้ายปี!! กรมการจัดหางาน เปิดรับสมัครทํางานมาเก๊า 16 อัตรา เงินเดือน 5 - 8 หมื่นบาท
กระทรวงแรงงาน โดยกรมการจัดหางาน เปิดรับสมัครคนไทยไปทํางานมาเก๊า จํานวน 6 ตําแหน่ง 16 อัตรา เงินเดือน สูงสุด 87,025 บาท
ฟรีค่าเครื่องบินไป - กลับ อาหาร ช่วยจ่ายค่าที่พัก มีประกันสุขภาพ และสวัสดิการตามกฎหมาย สมัครได้ตั้งแต่บัดนี้ถึงวันที่ 12 ม.ค. 67 ยื่นได้ตลอด 24 ช.ม. ไม่เว้นวันหยุดราชการ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน เปิดรับสมัครคนหางานเพื่อไปทํางานในเขตบริหารพิเศษมาเก๊ากับนายจ้างบริษัท Galaxy Entertainment Group ซึ่งประกอบกิจการโรงแรม คาสิโน และร้านอาหาร จํานวน 6 ตําแหน่ง รวม 16 อัตรา ได้แก่ พนักงานฝ่ายบริการลูกค้า หัวหน้าบาร์ พนักงานต้อนรับลูกค้าวีไอพี กัปตัน พนักงานนวด - ฝ่าเท้า และบาร์เทนเดอร์ อัตราเงินเดือนอยู่ระหว่าง 50,039 - 87,024 บาท โดยนายจ้างจะจ่ายค่าโดยสารเครื่องบินไป - กลับ เมื่อทํางานสิ้นสุดสัญญาจ้าง ช่วยจ่ายค่าที่พักเดือนละ 500 เหรียญมาเก๊า จัดอาหารในช่วงเวลาทํางาน มีประกันสุขภาพ และสวัสดิการตามที่กฎหมายแรงงานมาเก๊ากําหนด ซึ่งการรับสมัครในครั้งนี้เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่เสียค่าสมัครหรือค่าบริการใดๆ ทั้งสิ้น ผู้ที่ได้รับการคัดเลือกให้ไปทํางานจ่ายเพียงค่าใช้จ่ายที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม และค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่าย ประมาณ 5,500 บาท โดยสามารถศึกษารายละเอียดการสมัครสอบ คุณสมบัติของผู้สมัคร ลักษณะงานที่ต้องปฏิบัติ และดาวน์โหลดแบบฟอร์มใบสมัคร ได้ที่เว็บไซต์ doe.go.th/overseas หัวข้อ “ข่าวประกาศรับสมัคร” โดยยื่นใบสมัครทางอีเมล ตั้งแต่บัดนี้ ถึงวันที่ 12 มกราคม 2567 ไม่เว้นวันหยุดราชการ
นายสมชาย กล่าวต่อไปว่า สําหรับตําแหน่งงาน และคุณสมบัติที่นายจ้างบริษัท Galaxy Entertainment Group ต้องการ จะต้องสามารถพูดภาษาอังกฤษได้ดีเยี่ยม สื่อสารภาษาจีนกลาง/จีนกวางตุ้งได้ดี มีบุคลิกภาพที่ดี ทํางานเป็นกะได้ และหากมีประสบการณ์การการทํางานในตําแหน่งที่สมัครจะได้รับการพิจารณาเป็นพิเศษ โดยทั้ง 6 ตําแหน่ง มีรายละเอียด ดังนี้
1. พนักงานฝ่ายบริการลูกค้า จํานวน 2 อัตรา ค่าจ้าง 20,000 เหรียญมาเก๊า/เดือน หรือประมาณ 87,024 บาท
2. หัวหน้าบาร์ (เพศหญิง) จํานวน 1 อัตรา ค่าจ้าง 18,000 เหรียญมาเก๊า/เดือน หรือประมาณ 78,322 บาท
3. พนักงานต้อนรับลูกค้าวีไอพี 5 อัตรา ค่าจ้าง 16,000 - 18,000 เหรียญมาเก๊า/เดือน หรือประมาณ 69,619 - 78,322 บาท ขึ้นอยู่กับบระสบการณ์
4. กัปตัน จํานวน 2 อัตรา ค่าจ้าง 15,000 เหรียญมาเก๊า/เดือน หรือประมาณ 65,268 บาท
5. พนักงานนวด - ฝ่าเท้า เพศหญิง จํานวน 4 อัตรา ค่าจ้าง 13,000 เหรียญมาเก๊า/เดือน หรือประมาณ 56,566 บาท
6. บาร์เทนเดอร์ จํานวน 2 อัตรา ค่าจ้าง 11,500 เหรียญมาเก๊า/เดือน หรือประมาณ 50,039 บาท
สําหรับผู้ที่สนใจสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ หมายเลขโทรศัพท์ 0 2245 1034 ในวันและเวลาราชการ หรือที่สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-“พวงเพ็ชร” สั่ง พศ. ตรวจสอบด่วน “หลวงพี่โจ” โพสต์คลิปเที่ยวญี่ปุ่นว่อนโซเชียล
วันศุกร์ที่ 29 ธันวาคม 2566
29/12/2566
“พวงเพ็ชร” สั่ง พศ. ตรวจสอบด่วน “หลวงพี่โจ” โพสต์คลิปเที่ยวญี่ปุ่นว่อนโซเชียล
“พวงเพ็ชร” สั่ง พศ. ตรวจสอบด่วน “หลวงพี่โจ” โพสต์คลิปเที่ยวญี่ปุ่นว่อนโซเชียล
วันที่ 28 ธันวาคม 2566 ตามที่ปรากฏเป็นข่าวในสื่อสังคมออนไลน์ และมีการนําเสนอเนื้อหาพระสงฆ์กลุ่มหนึ่งอัดคลิปในขณะเดินทางไปประเทศญี่ปุ่น ผ่านรายการเรื่องเล่าเช้านี้ และสื่อโซเชียล Tiktok นางพวงเพ็ชร ชุนละเอียด รัฐมนตรีประจําสํานักนายกรัฐมนตรี มีความเป็นห่วงต่อภาพลักษณ์ของคณะสงฆ์ ซึ่งการกระทําดังกล่าวไม่เหมาะสม จึงได้สั่งการด่วนให้สํานักงานพระพุทธศาสนาแห่งชาติ รีบดําเนินการตรวจสอบเรื่องดังกล่าว และลงพื้นที่หาข้อเท็จจริงจากกระแสข่าวที่เกิดขึ้น
จากการตรวจสอบพบว่า พระที่ปรากฏในภาพข่าวชื่อพระมหาศรนริน หรือ หลวงพี่โจ ผู้ช่วยเจ้าอาวาสวัดไร่พรุ ตําบลน้ําผุด อําเภอเมือง จังหวัดตรัง สํานักงานพระพุทธศาสนาแห่งชาติ ได้ประสานนายสุขพิชัย เชาวกุล ผู้อํานวยการสํานักงานพระพุทธศาสนาจังหวัดตรัง ลงพื้นที่พร้อมด้วยพระมหาสุวรรณ วิชฺชาธโร เจ้าคณะอําเภอเมืองตรัง เดินทางไปยังวัดดังกล่าวเพื่อสอบถามข้อเท็จจริงทันทีที่ปรากฏเป็นข่าว โดยได้ประสานไปยังพระครูเมธากร เจ้าอาวาสวัดไร่พรุ ซี่งเป็นผู้ให้ข้อมูลและติดต่อพระมหาศรนริน หรือ หลวงพี่โจ เพื่อตักเตือนและให้ดําเนินการลบคลิปทั้งหมดออกจากสื่อโซเชียล ซึ่งหลวงพี่โจดําเนินการทันทีหลังจากได้รับการติดต่อ และได้ให้ข้อมูลว่าคณะจะเดินทางกลับประเทศไทยในวันที่ 30 ธันวาคม 2566 นี้
นางพวงเพ็ชร กล่าวว่า ในส่วนของสํานักพุทธฯ ซึ่งมีหน้าที่ในการสนองงานคณะสงฆ์ อีกทั้งเป็นหน่วยงานหลักที่ส่งเสริมการทํานุบํารุงพระพุทธศาสนา หากมีสิ่งใดทําให้คณะสงฆ์และพระพุทธศาสนาเสื่อมเสีย จะต้องรีบเข้าดําเนินการตรวจสอบและแก้ไขอย่างทันท่วงที ซึ่งในกรณีที่คณะสงฆ์เดินทางไปประเทศญี่ปุ่นและตกเป็นข่าวเช่นนี้ ทางสํานักพุทธฯ ได้ประสานเจ้าคณะอําเภอเมืองตรัง และทราบว่าจะมีการนําเรื่องนี้เข้าที่ประชุมพระสังฆาธิการจังหวัดตรัง เพื่อให้พิจารณา ในวันที่ 29 ธันวาคมนี้ด้วย ซึ่งบทลงโทษจะเป็นอย่างไรขึ้นอยู่กับทางคณะสงฆ์จะพิจารณา กรณีดังกล่าวถือเป็น “โลกวัชชะ” โลกตําหนิติเตียนว่าไม่เหมาะสมในสมณสารูป แต่ไม่ถึงกับเป็นอาบัติหนักแต่อย่างใด
รัฐบาลไทย-ข่าวทำเนียบรัฐบาล-กระทรวงมหาดไทยโดยกรมที่ดิน ลดค่าธรรมเนียมการโอนอสังหาฯ เหลือร้อยละ 1 จดจำนองเหลือร้อยละ 0.01 มอบเป็นของขวัญปีใหม่ลดภาระประชาชนที่ต้องการมีบ้าน พร้อมรักษาระดับเศรษฐกิจภาคอสังหาฯ
วันศุกร์ที่ 29 ธันวาคม 2566
29/12/2566
กระทรวงมหาดไทยโดยกรมที่ดิน ลดค่าธรรมเนียมการโอนอสังหาฯ เหลือร้อยละ 1 จดจํานองเหลือร้อยละ 0.01 มอบเป็นของขวัญปีใหม่ลดภาระประชาชนที่ต้องการมีบ้าน พร้อมรักษาระดับเศรษฐกิจภาคอสังหาฯ
กระทรวงมหาดไทยโดยกรมที่ดิน ลดค่าธรรมเนียมการโอนอสังหาฯ เหลือร้อยละ 1 จดจํานองเหลือร้อยละ 0.01 มอบเป็นของขวัญปีใหม่ลดภาระประชาชนที่ต้องการมีบ้าน พร้อมรักษาระดับเศรษฐกิจภาคอสังหาฯ
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรีและรมว.มหาดไทย ได้ลงนามในกฎกระทรวง 2 ฉบับ ซึ่งมีผลเป็นการลดค่าธรรมเนียมการจดทะเบียนสิทธิและนิติกรรมสําหรับการโอนและการจํานองจากการซื้อขายอสังหาริมทรัพย์ และ ห้องชุด ทั้งส่วนของการซื้อขายที่อยู่อาศัยมือหนึ่ง และมือสอง ซึ่งมีมูลค่าไม่เกิน 3 ล้านบาท เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเองในปี 2567 เพื่อเป็นการมอบเป็นของขวัญปีใหม่ 2567 แก่ประชาชน
ทั้งนี้ ร่างกฎกระทรวงทั้ง 2 ฉบับ ประกอบด้วย 1) กฎกระทรวงกําหนดค่าธรรมเนียมการจดทะเบียนสิทธิและนิติกรรมสําหรับการโอนและการจํานองจากการซื้อขายอสังหาริมทรัพย์ เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ. 2567 2) กฎกระทรวงกําหนดค่าธรรมเนียมการจดทะเบียนสิทธิและนิติกรรมสําหรับการโอนและการจํานองของการซื้อห้องชุด เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ. 2567 ซึ่งได้ผ่านการเห็นชอบของคณะรัฐมนตรี (ครม.) แล้วเมื่อวันที่ 26 ธ.ค. 66 ที่ผ่านมา โดยภายหลัง รมว.มหาดไทยลงนามแล้ว กรมที่ดินจะได้นําเสนอให้สํานักเลขาธิการคณะรัฐมนตรี (สลค.) ประกาศในราชกิจจานุเบกษา และมีผลบังคับตั้งแต่วันถัดจากวันประกาศถึงวันที่ 31 ธ.ค. 67 ต่อไป
น.ส.ไตรศุลี กล่าวว่า สาระสําคัญของกฎกระทรวงทั้ง 2 ฉบับ ประกอบด้วย 1) การลดค่าธรรมเนียมการโอนจาก ร้อยละ 2 เหลือ ร้อยละ 1 สําหรับการซื้อขายอาคารที่อยู่อาศัย หรือ อาคารพาณิชย์ ได้แก่ บ้านเดี่ยว บ้านแฝด และบ้านแถวหรืออาคารพาณิชย์ หรือ ที่ดินพร้อมอาคารที่อยู่อาศัยหรืออาคารพาณิชย์ดังกล่าว หรือ อาคารชุด ซึ่งมูลค่าไม่เกิน 3 ล้านบาท 2)ลดหย่อนค่าธรรมเนียมการจดจํานอง จากร้อยละ 1 เหลือ ร้อยละ 0.01 สําหรับการจํานองที่กระทําในคราวเดียวกับการโอน และวงเงินการจํานองไม่เกิน 3 ล้านบาท
“การลดค่าธรรมเนียมการโอนและการจดจํานองอสังหาริมทรัพย์ครั้งนี้เป็นมาตรการต่อเนื่องจากปี 2566 ที่กรมที่ดินได้ลดค่าธรรมเนียมให้แก่ประชาชนในอัตราเดียวกัน ซึ่งนอกจากจะเป็นการสนับสนุนและบรรเทาภาระให้แก่ประชาชนที่ต้องการมีที่อยู่อาศัยของตนเอง แล้วยังเป็นการส่งเสริมการซื้อขายอสังหาริทรัพย์เพื่อสร้างความมั่นคงทางเศรษฐกิจ รักษาระดับเศรษฐกิจในภาคอสังหาฯ และธุรกิจที่เกี่ยวเนื่องกับภาคอสังหาฯ ให้เกิดความต่อเนื่องด้วย" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“หมอชลน่าน” ห่วงใยประชาชนและบุคลากรในพื้นที่น้ำท่วม สถานบริการสาธารณสุขปิดบริการเกือบ 30 แห่ง เปิดศูนย์อพยพช่วยเหลือเกือบ 7,000 ราย เตือนเฝ้าระวังโรคระบาดในศูนย์อพยพ
วันศุกร์ที่ 29 ธันวาคม 2566
“หมอชลน่าน” ห่วงใยประชาชนและบุคลากรในพื้นที่น้ําท่วม สถานบริการสาธารณสุขปิดบริการเกือบ 30 แห่ง เปิดศูนย์อพยพช่วยเหลือเกือบ 7,000 ราย เตือนเฝ้าระวังโรคระบาดในศูนย์อพยพ
โฆษกกระทรวงสาธารณสุข ฝ่ายการเมือง เผย สถานการณ์น้ําท่วมภาคใต้แนวโน้มลดลง สถานบริการสาธารณสุขยังปิดบริการ 26 แห่ง รัฐมนตรีชลน่านส่งกําลังใจให้บุคลากรให้ดูแลช่วยเหลือประชาชนเต็มที่ ทั้งการรักษาพยาบาล การดูแลในศูนย์อพยพและเฝ้าระวังโรคระบาด
โฆษกกระทรวงสาธารณสุข ฝ่ายการเมือง เผย สถานการณ์น้ําท่วมภาคใต้แนวโน้มลดลง สถานบริการสาธารณสุขยังปิดบริการ 26 แห่ง รัฐมนตรีชลน่านส่งกําลังใจให้บุคลากรให้ดูแลช่วยเหลือประชาชนเต็มที่ ทั้งการรักษาพยาบาล การดูแลในศูนย์อพยพและเฝ้าระวังโรคระบาด
น.ส.ตรีชฎา ศรีธาดา โฆษกกระทรวงสาธารณสุข ฝ่ายการเมือง เปิดเผยว่า จากเหตุการณ์อุทกภัย ใน 3 จังหวัดชายแดนใต้ ได้แก่ ปัตตานี ยะลา นราธิวาส ช่วงระหว่างวันที่ 22 - 28 ธันวาคม 2566 นพ.ชลน่าน ศรีแก้ว รัฐมนตรีว่าการกระทรวงสาธารณสุข ได้แสดงความห่วงใยพี่น้องประชาชนที่ประสบภัยน้ําท่วม ได้กําชับให้บุคลากรทางการแพทย์ระดมความช่วยเหลืออย่างเต็มที่ทั้งเรื่่องการรักษาพยาบาล การดูแลในศูนย์อพยพให้พักอาศัยชั่วคราว พร้อมกับแสดงความเห็นใจและส่งกําลังใจไปถึงบุคลากรของกระทรวงในพื้นที่ที่ต้องเผชิญกับความยากลําบาก ด้านกองสาธารณสุขฉุกเฉิน ได้รายงานล่าสุดเมื่อเวลา 07.00 น. วันที่ 29 ธันวาคม ว่า ขณะนี้สถานการณ์มีแนวโน้มลดลงทุกจังหวัด อย่างไรก็ตาม มีรายงานผู้เสียชีวิตสะสม 12 ราย แบ่งเป็นนราธิวาส 8 ราย ยะลา 3 ราย และปัตตานี 1 ราย
น.ส.ตรีชฎากล่าวต่อว่า มีสถานบริการสาธารณสุขได้รับผลกระทบจากวิกฤตการณ์น้ําท่วมในครั้งนี้ด้วย จํานวน 34 แห่ง อยู่ในนราธิวาส 11 แห่ง ยะลา 12 แห่ง ปัตตานี 11 แห่ง แบ่งเป็น โรงพยาบาล 2 แห่ง สํานักงานสาธารณสุขอําเภอ 1 แห่ง โรงพยาบาลส่งเสริมสุขภาพตําบล 31 แห่ง ในจํานวนนี้ เปิดบริการปกติ 7 แห่ง เปิดบริการบางส่วน 1 แห่ง ปิดบริการ 26 แห่ง ได้แก่ สํานักงานสาธารณสุขอําเภอ 1 แห่ง (ยะลา) โรงพยาบาลส่งเสริมสุขภาพตําบล 25 แห่ง (ยะลา 11 แห่ง นราธิวาส 4 แห่ง ปัตตานี 10 แห่ง)
ทั้งนี้ เพื่อช่วยบรรเทาความเดือดร้อน ส่วนกลางได้สนับสนุนยาช่วยเหลือผู้ประสบภัย 8 รายการ จํานวน 4,200 ชุด ชุดยาแพทย์แผนไทย 372 ชุด จัดส่งแล้ว 1,200 ชุด อยู่ระหว่างดําเนินการ 3,372 ชุด พร้อมกันนี้ ได้ให้การดูแลประชาชนในศูนย์อพยพที่มีการเปิดเพิ่มขึ้นรองรับได้ 6,881 คน แบ่งเป็น นราธิวาส เปิด 30 แห่ง รองรับ 2,608 คน, ยะลา เปิด 3 แห่ง รองรับ 1,531 คน, สงขลา เปิด 1 แห่ง รองรับ 186 คน และปัตตานี เปิด 9 แห่ง รองรับ 2,556 คน ซึ่งได้แจ้งเตือนให้เฝ้าระวังโรคระบาดในศูนย์ผู้อพยพเหล่านี้ด้วย นางสาวตรีชฎา กล่าว
************************************************ 29 ธันวาคม 2566
รัฐบาลไทย-ข่าวทำเนียบรัฐบาล-“รองนายกฯสมศักดิ์” เผย คณะกรรมการคุณธรรมแห่งชาติ เลือกคนดีศรีจังหวัด-คนดีศรีกรุงเทพฯ
วันเสาร์ที่ 16 ธันวาคม 2566
16/12/2566
“รองนายกฯสมศักดิ์” เผย คณะกรรมการคุณธรรมแห่งชาติ เลือกคนดีศรีจังหวัด-คนดีศรีกรุงเทพฯ
“รองนายกฯสมศักดิ์” เผย คณะกรรมการคุณธรรมแห่งชาติ เลือกคนดีศรีจังหวัด-คนดีศรีกรุงเทพฯแล้ว แนะ ปลูกฝังคําว่าพอเพียง ตั้งแต่เด็กเล็ก-เยาวชน เพื่อให้ตระหนักถึง”วินัย-สุจริต-กตัญญู” พร้อมยกคําสอนในหลวงรัชกาลที่ 9 ขับเคลื่อนเศรษฐกิจพอเพียง
วันที่ 16 ธันวาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนในฐานะประธานกรรมการส่งเสริมคุณธรรมแห่งชาติ ได้ร่วมประชุมคณะกรรมการส่งเสริมคุณธรรมแห่งชาติ พร้อมด้วย นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม โดยวาระการประชุม มีหลายเรื่องที่น่าสนใจ ทั้งในเรื่องของการคัดเลือกคนดีศรีจังหวัด คนดีศรีกรุงเทพมหานคร ประจําปี 2566 รวมถึงมติสมัชชาคุณธรรมแห่งชาติ และข้อเสนอเชิงนโยบายด้านการขับเคลื่อนคุณธรรมของภาคีเครือข่ายสมัชชาแห่งชาติ ครั้งที่ 13
นอกจากนี้ ยังมีการพูดคุยถึงแผนดําเนินการของอนุกรรมการระดับนโยบาย ภายใต้การส่งเสริมคุณธรรมแห่งชาติประจําปีงบประมาณ 2567 นายสมศักดิ์ กล่าวต่อว่า ตนมองว่า ที่ทุกฝ่ายควรให้ความสําคัญคือ หัวข้อของการชี้วัดภายใต้แผนปฏิบัติการด้านการส่งเสริมคุณธรรมแห่งชาติระยะที่ 2 โดยในส่วนนี้มี 9 ตัวชี้วัด แต่ที่ตนอยากหยิบยกขึ้นมาและมีการให้ความสําคัญคือ ดัชนีคุณธรรม 5 ประการ “พอเพียง วินัย สุจริต จิตอาสา กตัญญู” ซึ่งตัวชี้วัดนี้ เมื่อปี 2565 มีคะแนนอยู่ที่ 4.56 แต่พอมาในปี 2566 มีการขยับขึ้นเป็น 4.74 โดยคะแนนเพิ่มขึ้นร้อยละ 3.94
ตนจึงอยากให้มีการปลูกฝัง เพราะคําว่าพอเพียงนั้น มีความหมายการมีวินัย เป็นการฝึกตน สุจริต เป็นสิ่งที่ดี จิตอาสา คือน้ําใจไมตรี และกตัญญู เป็นเรื่องที่สมควรที่จะปลูกฝังให้เยาวชน ตั้งแต่วัยเยาว์ จนถึงอุดมศึกษา เพื่อให้เยาวชนมีความรู้ และตระหนักถึงคําว่า วินัย สุจริต และกตัญญู
ในส่วนตัวที่ 2 เป็นเรื่องของหน่วยงานภาครัฐ น้อมนําหลักปรัชญาของเศรษฐกิจพอเพียง มาใช้ในการบริหารงาน โดยมี ITA คือ องค์กรความโปร่งใสของภาครัฐ ซึ่งในปีที่ผ่านมา จากหน่วยงาน 833 แห่ง ได้คะแนน 87.57 คะแนน แต่ประจําปี 2566 มีการขยับขึ้นเป็น 90.19 คิดเป็นร้อยละ 2.6 ที่มีการขยับขึ้น โดยเรื่องนี้ เป็นเรื่องที่ผมอยากให้ทุกหน่วยงานของรัฐ ให้ค่าให้ความสําคัญ กับหลักปรัชญานี้ เพราะเป็นสิ่งที่มีคุณประโยชน์ในการทํางานที่ดี ตามพระราชดํารัส พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
"คําว่าพอเพียงความหมายอีกอย่างหนึ่ง มีความหมายกว้างออกไปอีก ไม่ได้หมายถึงการมีพอสําหรับใช้เองเท่านั้น แต่มีความหมายว่า พอมีพอกิน พอมีพอกินนี้ก็แปลว่า เศรษฐกิจพอเพียงนั่นเอง” พระราชดํารัช เนื่องในโอกาสวันเฉลิมพระชนมพรรษา 14 ธันวาคม 2541" รองนายกรัฐมนตรี กล่าว /////////
รัฐบาลไทย-ข่าวทำเนียบรัฐบาล-​ไทยพร้อมกระชับความร่วมมือกับ JETRO ส่งเสริมการค้าและการลงทุน พร้อมพัฒนาทรัพยากรมนุษย์ในไทย รองรับการลงทุนจากญี่ปุ่น
วันเสาร์ที่ 16 ธันวาคม 2566
16/12/2566
​ไทยพร้อมกระชับความร่วมมือกับ JETRO ส่งเสริมการค้าและการลงทุน พร้อมพัฒนาทรัพยากรมนุษย์ในไทย รองรับการลงทุนจากญี่ปุ่น
​ไทยพร้อมกระชับความร่วมมือกับ JETRO ส่งเสริมการค้าและการลงทุน พร้อมพัฒนาทรัพยากรมนุษย์ในไทย รองรับการลงทุนจากญี่ปุ่น
วันนี้ (16 ธ.ค. 2566) เวลา 9.00 น. (ตามเวลาท้องถิ่นกรุงโตเกียว ซึ่งเร็วกว่าเวลาที่กรุงเทพฯ 2 ชั่วโมง) ณ โรงแรม Okura Tokyo กรุงโตเกียว ประเทศญี่ปุ่น นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับ นายโนริฮิโกะ อิชิกุโระ (Mr. Norihiko ISHIGURO) ประธานองค์การส่งเสริมการค้าต่างประเทศของญี่ปุ่น (Japan External Trade Organization: JETRO) โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีชื่นชมที่ JETRO มีบทบาทสําคัญในการกระชับความสัมพันธ์ทางการค้าและการลงทุนระหว่างทั้งสองประเทศมาอย่างต่อเนื่อง รวมทั้งยังมีบทบาทสําคัญในการทําวิจัยด้านเศรษฐกิจ การเผยแพร่ข้อมูลข่าวสารที่เป็นประโยชน์แก่บริษัทญี่ปุ่นเกี่ยวกับนโยบายส่งเสริมการลงทุนของรัฐบาลไทย โดยเฉพาะอย่างยิ่งกิจกรรมส่งเสริมการลงทุนจากประเทศญี่ปุ่น ส่งผลให้มีบริษัทญี่ปุ่นเข้ามาลงทุนในไทยเป็นจํานวนมาก และขยายการลงทุนอย่างต่อเนื่อง
ด้านประธาน JETRO รู้สึกยินดีที่ได้พบปะกับนายกรัฐมนตรีในวันนี้ ในโอกาสการเดินทางเยือนญี่ปุ่นครั้งแรกนับตั้งแต่เข้ารับตําแหน่งนายกรัฐมนตรี ซึ่ง JETRO พร้อมส่งเสริมการค้าและการลงทุนระหว่างไทยและญี่ปุ่นให้เพิ่มพูน โดยเฉพาะการส่งเสริมความร่วมมือในด้านนวัตกรรมและนวัตกรรมแบบเปิด (open innovation) ระหว่างสองประเทศ การมีส่วนร่วมในการแก้ไขปัญหาสังคมในประเทศไทย การส่งเสริมประสิทธิภาพด้านทรัพยากรมนุษย์ของไทย และการพัฒนาทรัพยากรมนุษย์ในประเทศญี่ปุ่นและบริษัทญี่ปุ่นในไทย
โอกาสนี้ ทั้งสองฝ่ายยังเห็นพ้องถึงความร่วมมือที่ใกล้ชิด เพื่อเผชิญกับความท้าทายทางเศรษฐกิจร่วมกัน ซึ่ง JETRO พร้อมร่วมมือกับรัฐบาลไทยในการชักจูงการลงทุนเพิ่มเติมมายังประเทศไทย รวมถึงการส่งเสริมการจัดตั้งสํานักงานภูมิภาค หรือ regional headquarters ในไทย ด้านนายกรัฐมนตรีขอบคุณที่ JETRO สํานักงานใหญ่ และ JETRO กรุงเทพฯ ได้ให้ความร่วมมือกับรัฐบาลไทยอย่างดีมาโดยตลอด
รัฐบาลไทย-ข่าวทำเนียบรัฐบาล-รองโฆษก รัดเกล้า เชิญชวนประชาชน เข้าชมพิพิธภัณฑ์สมเด็จพระพันวัสสาอัยยิกาเจ้า
วันเสาร์ที่ 16 ธันวาคม 2566
16/12/2566
รองโฆษก รัดเกล้า เชิญชวนประชาชน เข้าชมพิพิธภัณฑ์สมเด็จพระพันวัสสาอัยยิกาเจ้า
รองโฆษก รัดเกล้า เชิญชวนประชาชน เข้าชมพิพิธภัณฑ์สมเด็จพระพันวัสสาอัยยิกาเจ้า วันที่ 18 ธ.ค.66 - 29 ก.พ. 67  เป็นโอกาสดีที่ประชาชนจะได้เข้าชมความงดงามพร้อมเรียนรู้ประวัติศาสตร์ไทย
วันนี้ 16 ธ.ค.66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าพิพิธภัณฑ์สมเด็จพระพันวัสสาอัยยิกาเจ้า วังสระปทุม เตรียมเปิดให้เข้าชมระหว่างวันที่ 18 ธันวาคม 2566 ถึง 29 กุมภาพันธ์ 2567 เพื่อให้ประชาชนทั่วไปได้เข้าไปชมพิพิพิธภัณฑ์
สําหรับพิพิธภัณฑ์สมเด็จพระพันวัสสาอัยยิกาเจ้า แบ่งเป็น 2 ส่วน ได้แก่ หอนิทรรศการ จัดฉายวีดิทัศน์สารคดีเรื่องสายธารประวัติสว่างวัฒน์พิพิธภัณฑสถาน ซึ่งประกอบไปด้วยพระราชประวัติสมเด็จพระพันวัสสาอัยยิกาเจ้า นิทรรศการการบูรณะซ่อมแชมพระตําหนักใหญ่ วังสระปทุมและนิทรรศการในโอกาสพิเศษต่าง ๆ ในแต่ละปี
พระตําหนักใหญ่ เป็นพระตําหนักที่ประทับของสมเด็จพระศรีสวรินทิรา บรมราชเทวี พระพันวัสสาอัยยิกาเจ้า ตั้งแต่ พ.ศ.2459 ตราบจนเสด็จสวรรคตใน พ.ศ. 2498 เล่ากันว่าทรงคิดผังพระตําหนักด้วยพระองค์เอง ทรงใช้ไม้ขีดไฟบ้าง หางพลูบ้าง ทําเป็นผัง แล้วจึงทรงให้สถาปนิกออกแบบถวายตามพระราชประสงค์ คาดว่าพระตําหนักใหญ่น่าจะสร้างแล้วเสร็จในช่วง พ.ศ. 2457-2458
“ ถือว่าเป็นโอกาสที่ดี ที่ประชาชนคนไทยจะได้เข้าไปชมพิพิธภัณฑ์อันงดงาม และได้ศึกษาเรียนรู้ประวัติศาสตร์ด้วย จึงขอเชิญชวนประชาชน น้องๆเยาวชน เข้าชมพิพิธภัณฑ์สมเด็จพระพันวัสสาอัยยิกาเจ้า ทั้งนี้การเข้าชมพระตําหนักใหญ่ วังสระปทุม ที่ประทับสมเด็จพระศรีสวรินทิรา บรมราชเทวี พระพันวัสสาอัยยิกาเจ้า ค่าเข้าชม ผู้ใหญ่ 150 บาท / เด็ก นักเรียน นักศึกษา 50 บาท ประตูทางเข้าพิพิธภัณฑ์อยู่ใกล้กับโรงแรมสยามเคมปินสกี้ เปิดบริการวันจันทร์-เสาร์ เวลา 10.00 น. - 15.00 น. (หยุดวันอาทิตย์และวันหยุดนักขัตฤกษ์) รอบเข้าชมวันละ 6 รอบ รอบละ 15 คน
รัฐบาลไทย-ข่าวทำเนียบรัฐบาล-ร้อยเอก ธรรมนัส มอบกรมชลประทาน เร่งสำรวจพื้นที่ริมคลองโคกขาม เพื่อดำเนินการขุดลอกภายในเดือน ม.ค. 67 ให้กลับมามีชีวิตชีวา และเป็น Soft Power ของชาวจังหวัดสมุทรสาคร
วันเสาร์ที่ 16 ธันวาคม 2566
ร้อยเอก ธรรมนัส มอบกรมชลประทาน เร่งสํารวจพื้นที่ริมคลองโคกขาม เพื่อดําเนินการขุดลอกภายในเดือน ม.ค. 67 ให้กลับมามีชีวิตชีวา และเป็น Soft Power ของชาวจังหวัดสมุทรสาคร
ร้อยเอก ธรรมนัส มอบกรมชลประทาน เร่งสํารวจพื้นที่ริมคลองโคกขาม เพื่อดําเนินการขุดลอกภายในเดือน ม.ค. 67 ให้กลับมามีชีวิตชีวา และเป็น Soft Power ของชาวจังหวัดสมุทรสาคร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะประชาชนและติดตามความก้าวหน้าการพัฒนาคลองโคกขาม โดยมี นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ วัดบ้านโคก ตําบลพันท้ายนรสิงห์ อําเภอเมืองสมุทรสาคร จังหวัดสมุทรสาคร
ทั้งนี้ คลองโคกขาม เป็นคลองระบายน้ําในระบบแก้มลิง โครงการแก้มลิงคลองมหาชัย-คลองสนามชัย อันเนื่องมาจากพระราชดําริ ปัจจุบันคลองโคกขามมีสภาพคดเคี้ยวหักศอก และมีต้นไม้ปกคลุมค่อนข้างหนาทึบบริเวณ 2 ฝั่งคลอง และในบางจุดมีตะกอนตกจมในคลอง ทําให้ไม่สามารถคมนาคมสัญจรทางน้ําได้ อีกทั้งในช่วงน้ําหลากยังมีปัญหาในเรื่องการระบายน้ํา ซึ่งที่ผ่านมาโครงการชลประทานสมุทรสาคร ได้ดําเนินการแก้ไขปัญหาอย่างต่อเนื่อง โดยมีการก่อสร้างอาคารควบคุมบริหารจัดการน้ําในระบบแก้มลิง จํานวน 2 แห่ง ได้แก่ ประตูระบายน้ําคลองสหกรณ์สาย 2 และประตูระบายน้ําคลองสหกรณ์สาย 3/1 ปรับปรุงประสิทธิภาพการระบายน้ําสู่แก้มลิงคลองมหาชัย-คลองสนามชัยและแม่น้ําท่าจีน (เขื่อนป้องกันตลิ่งคลองโคกขามใหม่) ระยะทาง 635 เมตร นอกจากนี้ ยังมีแผนขุดลอกคลองเพิ่ม 2 แห่ง ได้แก่ คลองเจ๊ก และคลองลัดตะเคียน
สําหรับการลงพื้นที่ในวันนี้ รัฐมนตรีว่าการกระทรวงเกษตรและสหกรณ์ได้มอบหมายกรมชลประทานสํารวจพื้นที่ริมคลองโคกขาม ทั้งสายเก่าและสายใหม่ เพื่อดําเนินการขุดลอกคลองโคกขามภายในเดือน ม.ค. 67 ให้กลับมามีชีวิตชีวาอีกครั้ง และมอบหมายให้นําระบบควบคุมประตูระบายน้ําโดยคอมพิวเตอร์มาใช้ เพื่อรักษาระดับน้ําให้เพียงพอกับการสัญจร และรักษาระบบนิเวศน์ ซึ่งปัจจุบันการควบคุมการเปิด-ปิดประตูระบบน้ําดังกล่าว ยังใช้เจ้าหน้าที่ควบคุม
อย่างไรก็ตาม กระทรวงเกษตรฯ โดยกรมชลประทาน มีแผนดําเนินการในการเพิ่มประสิทธิภาพการเก็บกักน้ําในโครงข่ายและแก้มลิงคลองมหาชัย-คลองสนามชัย ตามแผนงานโครงการปรับปรุงระบบชลประทานเจ้าพระยาฝั่งตะวันตก ระยะเวลาดําเนินการ 4 ปี (2568 - 2571) ในโซน 9 พื้นที่ตั้งแต่คลองมหาชัย-คลองสนามชัย ถึงคลองพิทยาลงกรณ์ ประกอบด้วย คลองพระราม คลองเจ็ก คลองโคกขาม คลองแสมดํา และคลองหัวกระบือ
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเข้าร่วมกิจกรรม “ตรวจรถฟรี ขับขี่ปลอดภัย”
วันเสาร์ที่ 16 ธันวาคม 2566
16/12/2566
รัฐบาลเชิญชวนประชาชนเข้าร่วมกิจกรรม “ตรวจรถฟรี ขับขี่ปลอดภัย”
รัฐบาลเชิญชวนประชาชนเข้าร่วมกิจกรรม “ตรวจรถฟรี ขับขี่ปลอดภัย” ณ ศูนย์บริการของภาคีเครือข่ายภาครัฐและเอกชนทั่วประเทศตลอดเดือนธันวาคม 2566
วันนี้ 16 ธ.ค. 66 รัฐบาลเชิญชวนประชาชนเข้าร่วมกิจกรรม “ตรวจรถฟรี ขับขี่ปลอดภัย” ณ ศูนย์บริการของภาคีเครือข่ายภาครัฐและเอกชนทั่วประเทศตลอดเดือนธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เทศกาลปีใหม่เป็นช่วงวันหยุดยาวที่ประชาชนนิยมเดินทางกลับภูมิลําเนา หรือเดินทางไปพักผ่อนท่องเที่ยวตามสถานที่ต่าง ๆ ส่งผลให้มีปริมาณรถบนท้องถนนจํานวนมาก ซึ่งการตรวจเช็กสภาพรถให้มีความพร้อมก่อนเดินทางมีส่วนสําคัญในการช่วยให้เกิดความปลอดภัยตลอดการเดินทาง และช่วยลดอุบัติเหตุจากการขัดข้องของเครื่องยนต์ รัฐบาล โดยกรมการขนส่งทางบก กระทรวงคมนาคม ได้ร่วมกับภาคีเครือข่ายทั้งภาครัฐและเอกชน จัดกิจกรรม
"ตรวจรถฟรี ขับขี่ปลอดภัย” เพื่อให้บริการตรวจสภาพความพร้อมของรถยนต์และรถจักรยานยนต์เบื้องต้นก่อนเดินทาง กว่า 20 รายการ โดยไม่คิดค่าบริการ พร้อมทั้งยังให้ส่วนลดค่าอะไหล่บางรายการอีกด้วย
สําหรับศูนย์บริการของภาคีเครือข่ายภาครัฐและเอกชน ประกอบด้วย สมาคมผู้ประกอบการรถจักรยานยนต์ไทย สมาคมการค้าไทย – ยุโรป สมาคมตรวจสภาพรถเอกชนไทย สมาคมอุตสาหกรรมยานยนต์ไทย สถาบันยานยนต์ บริษัท โตโยต้า มอเตอร์ ประเทศไทย จํากัด บริษัท ฮอนด้า ออโตโมบิล (ประเทศไทย) จํากัด บริษัท นิสสัน มอเตอร์ (ประเทศไทย) จํากัด บริษัท ตรีเพชรอีซูซุเซลส์ จํากัด บริษัท มิตซูบิชิ มอเตอร์ส (ประเทศไทย) จํากัด บริษัท เอ็มจี เซลส์ (ประเทศไทย) จํากัด บริษัท ไทยยามาฮ่ามอเตอร์ จํากัด บริษัท คาวาซากิ มอเตอร์ เอ็นเตอร์ไพรส์ (ประเทศไทย) จํากัด บริษัท ซูซูกิโมโตเซลส์คอร์ปอเรชั่น (ประเทศไทย) จํากัด บริษัท กลางคุ้มครองผู้ประสบภัยจากรถ จํากัด บริษัท วิริยะประกันภัย จํากัด (มหาชน) บริษัท บางจาก คอร์ปอเรชั่น จํากัด (มหาชน), บริษัท บี-ควิก จํากัด, บริษัท ฟอร์ซเวย์ (ประเทศไทย) จํากัด (ศูนย์บริการ AUTO QUIKS), บริษัท ทีซี ซูบารุ (ประเทศไทย) จํากัด บริษัท เชลล์แห่งประเทศไทย จํากัด บริษัท คาร์เวิลด์ คลับ จํากัด บริษัท มาสด้า เซลส์ (ประเทศไทย) จํากัด บริษัท ซูซูกิ มอเตอร์ (ประเทศไทย) จํากัด พร้อมทั้ง บริษัท ฮุนได โมบิลิตี้ (ประเทศไทย) จํากัด “เพื่อการขับรถในช่วงเทศกาลปีใหม่ของพี่น้องประชาชนมีความปลอดภัยมากยิ่งขึ้น รวมถึงลดการสูญเสียที่เกิดจากอุบัติเหตุทางถนนได้อย่างมีประสิทธิภาพ เชิญชวนเจ้าของรถยนต์และรถจักรยานยนต์นํารถเข้ารับบริการที่ศูนย์บริการของภาคีเครือข่ายภาครัฐและเอกชนทั่วประเทศ ที่มีป้ายประชาสัมพันธ์ “ตรวจรถฟรี ขับขี่ปลอดภัย” ได้ตั้งแต่บัดนี้ จนถึงวันที่ 31 ธันวาคม 2566” นายคารม กล่าว
รัฐบาลไทย-ข่าวทำเนียบรัฐบาล-“สุรพงษ์” ตรวจเยี่ยมหอบังคับการบินชุมพร สั่งการหน่วยงานวางแผนเตรียมความพร้อมรองรับการเดินทางทางอากาศที่จะเพิ่มขึ้น
วันเสาร์ที่ 16 ธันวาคม 2566
“สุรพงษ์” ตรวจเยี่ยมหอบังคับการบินชุมพร สั่งการหน่วยงานวางแผนเตรียมความพร้อมรองรับการเดินทางทางอากาศที่จะเพิ่มขึ้น
...
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม พร้อมด้วย นางสาวณภัทรา กมลรักษา เลขานุการรัฐมนตรีช่วยว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก นายพิเชฐ คุณาธรรมรักษ์ อธิบดีกรมการขนส่งทางราง นายนิรุฒ มณีพันธ์ ผู้ว่าการรถไฟแห่งประเทศไทย นายณพศิษฏ์จักรพิทักษ์ กรรมการผู้อํานวยการใหญ่ บริษัทวิทยุการบินแห่งประเทศไทย จํากัด และหน่วยงานที่เกี่ยวข้อง ตรวจเยี่ยมหอบังคับการบินชุมพร เมื่อวันที่ 15 ธันวาคม 2566 ณ หอบังคับการบินชุมพร จ.ชุมพร
นายสุรพงษ์ ปิยะโชติ กล่าวว่า จังหวัดชุมพรเป็นจังหวัดที่มีศักยภาพสูงด้านการท่องเที่ยว ซึ่งสามารถเดินทางได้โดยรถ รถไฟ และเครื่องบิน กระทรวงคมนาคมได้เร่งเดินหน้าพัฒนาโครงสร้างพื้นฐานด้านคมนาคมขนส่ง เพื่ออํานวยความสะดวกการเดินทางให้แก่ประชาชนในพื้นที่และนักท่องเที่ยว ในส่วนท่าอากาศยานชุมพร มีจํานวนเที่ยวบินพาณิชย์รวม 2 เที่ยวบินต่อวัน โดยเป็นเที่ยวบินภายในประเทศ เส้นทางท่าอากาศยานดอนเมือง – ชุมพร โดยมีหอบังคับการบินชุมพร ทําหน้าที่รับผิดชอบด้านการควบคุมการบินบริเวณเขตท่าอากาศยานชุมพร เพื่อก่อให้เกิดความรวดเร็ว แม่นยํา เที่ยงตรง และมีความปลอดภัยสูง นอกจากนี้ หอบังคับการบินชุมพรยังมีความรับผิดชอบหลักให้บริการช่วยเดินอากาศยานเครื่องบินประเภท ส่วนบุคคล และเครื่องบินฝึกบินของโรงเรียนการบิน
ทั้งนี้ เมื่อการพัฒนาโครงข่ายคมนาคมขนส่งเชื่อมต่อจังหวัดชุมพรและภูมิภาคแล้วเสร็จ คาดว่าจะทําให้มีนักท่องเที่ยวเดินทางเพิ่มขึ้น เนื่องจากจังหวัดชุมพรมีความโดดเด่นด้านแหล่งท่องเที่ยวทางทะเล โดยจะส่งผลให้ปริมาณการเดินทางของนักท่องเที่ยวทางอากาศเพิ่มขึ้นตามไปด้วย ซึ่งในอนาคตมีแผนการจัดสรรเที่ยวบินให้สอดคล้องตามจํานวนผู้โดยสาร เพื่อส่งเสริมเศรษฐกิจการท่องเที่ยวของจังหวัดชุมพร ตามนโยบาย Quick Win ของรัฐบาล
รัฐบาลไทย-ข่าวทำเนียบรัฐบาล-ดีอี เปิดประชุม ติดตามความก้าวหน้าการจัดทำอนุสัญญาระหว่างประเทศว่าด้วยการต่อต้านการใช้ไอซีทีเพื่อก่ออาชญากรรม
วันเสาร์ที่ 16 ธันวาคม 2566
ดีอี เปิดประชุม ติดตามความก้าวหน้าการจัดทําอนุสัญญาระหว่างประเทศว่าด้วยการต่อต้านการใช้ไอซีทีเพื่อก่ออาชญากรรม
ดีอี เปิดประชุม ติดตามความก้าวหน้าการจัดทําอนุสัญญาระหว่างประเทศว่าด้วยการต่อต้านการใช้ไอซีทีเพื่อก่ออาชญากรรม
วันนี้ (15 ธันวาคม 2566) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมเพื่อติดตามความก้าวหน้าของการประชุมคณะกรรมการระหว่างรัฐเฉพาะกิจเพื่อจัดทําอนุสัญญาระหว่างประเทศอย่างครอบคลุมว่าด้วยการต่อต้านการใช้เทคโนโลยีสารสนเทศและการสื่อสารเพื่อวัตถุประสงค์ทางอาชญากรรม และประเด็นที่เกี่ยวข้องกับ กระทรวงดิจิทัลเพื่อเศรษฐกิจและสังคม ร่วมกับนางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลฯ และคณะทํางาน พร้อมด้วยผู้แทนจาก สํานักงานคณะกรรมการคุ้มครองข้อมูลส่วนบุคคล (สคส) ผู้แทนจาก สํานักงานพัฒนาธุรกรรมทางอิเล็กทรอนิกส์ (สพธอ) และผู้แทนกระทรวงการต่างประเทศ ณ ห้องประชุม 801 กระทรวงดิจิทัลเพื่อเศรษฐกิจและสังคม และผ่านระบบการประชุมออนไลน์
รัฐบาลไทย-ข่าวทำเนียบรัฐบาล-"เกณิกา" เผย “รมว ธรรมนัส”เปิด "ศูนย์บริการเกษตรพิรุณราช" ครบ 882 ศูนย์ทั่วประเทศ
วันเสาร์ที่ 16 ธันวาคม 2566
16/12/2566
"เกณิกา" เผย “รมว ธรรมนัส”เปิด "ศูนย์บริการเกษตรพิรุณราช" ครบ 882 ศูนย์ทั่วประเทศ
"เกณิกา" เผย “รมว ธรรมนัส”เปิด "ศูนย์บริการเกษตรพิรุณราช" ครบ 882 ศูนย์ทั่วประเทศ แก้ปัญหาได้จริงแล้ว 2 พันกว่าเรื่อง เกษตรกรเชื่อมั่นแก้ปัญหาให้ได้เบ็ดเสร็จ
16 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยถึงความคืบหน้าของศูนย์บริการเกษตรพิรุณราชว่า ศูนย์ดังกล่าวได้มีพิธีเปิดไปตั้งแต่ 18 ต.ค. 2566 โดย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานในพิธีเปิด โดยจัดตั้งขึ้นเพื่อเป็นศูนย์บริการร่วมในการอํานวยความสะดวกแก่ประชาชน และพี่น้องเกษตรกรให้สามารถขอรับบริการของทุกหน่วยงานในสังกัดกระทรวงเกษตรและสหกรณ์ รวมถึงติดต่อสอบถามข้อมูลข่าวสาร และรับเรื่องร้องเรียนคลายทุกข์ให้แก่พี่น้องเกษตรกร ซึ่งกระทรวงเกษตรฯ ได้มีคําสั่งแต่งตั้งคณะกรรมการบริหารนโยบายสร้างวิธีทํางานสู่การปฏิบัติ โครงการศูนย์บริการประชาชนภาคการเกษตร ของกระทรวงเกษตรและสหกรณ์ขึ้น โดยมีการบูรณาการหน่วยงานในสังกัดกระทรวงฯ ทุกภาคส่วน เพื่อทําหน้าที่แปลงนโยบายสร้างวิธีการทํางานสู่การปฏิบัติ และเพื่อให้การจัดตั้งและบริหารงานศูนย์บริการประชาชนภาคการเกษตรของกระทรวงฯให้ประสบผลสําเร็จ
น.ส.เกณิกา กล่าว ศูนย์บริการเกษตรพิรุณราช ได้เปิดให้บริการ 6 งานสําคัญ ประกอบด้วย 1.งานบริการขอรับการช่วยเหลือสนับสนุน เช่น การทําฝนหลวง การจัดให้มีแหล่งน้ําทําการเกษตร การเข้าถึงที่ดินทํากินเพื่อการเกษตร การขอรับสิทธิ์กรณีประสบภัยพิบัติทางการเกษตร การฟื้นฟูอาชีพและพัฒนาอาชีพ ด้านหนี้สิน เป็นต้น 2.งานบริการรับเรื่องร้องเรียน ร้องทุกข์ด้านการเกษตร 3.งานบริการรับคําร้อง - ส่งต่อ งานอนุญาต อนุมัติ 4.งานบริการจดทะเบียน จดแจ้ง เกษตรกร/สถาบันเกษตรกร 5.งานบริการข้อมูลข่าวสาร และให้คําปรึกษาปัญหาการผลิต การตลาดสินค้าเกษตร และ 6.งานบริการตรวจวิเคราะห์ทางห้องปฏิบัติการ (ดิน น้ํา โรค แมลงศัตรูพืช ฯลฯ)
“เกือบ 2 เดือนที่ผ่านมา จากข้อมูลเมื่อวันที่ 15 ธ.ค.66 ที่ผ่านมา ศูนย์บริการเกษตรพิรุณราช ได้เปิดให้บริการแล้ว 882 ศูนย์ รับเรื่องร้องเรียนแล้ว 3,326 เรื่อง ดําเนินการแล้วเสร็จ 2,608 เรื่อง และอยู่ระหว่างการดําเนินการ 718 เรื่อง ซึ่งถือว่าได้รับความสนใจจากพี่น้องเกษตรกรที่มีความเดือดร้อนเข้ามาใช้บริการในศูนย์ฯ พิรุณราช ให้ช่วยแก้ปัญหาให้ต่าง ๆ ให้”น.ส.เกณิกา กล่าว น.ส.เกณิกา กล่าวต่อว่า หากพี่น้องประชาชนไม่สามารถเดินทางมาติดต่อได้ด้วยตนเอง ท่านสามารถเข้าถึงการบริการของศูนย์เกษตรพิรุณราช ผ่านระบบ e-Service ทางเว็บไซต์ www.pirunraj.com ซึ่งจะทําหน้าที่รับลงทะเบียน ส่งต่อความต้องการของพี่น้องเกษตรกรและประชาชนให้กับหน่วยงานที่เกี่ยวข้องดําเนินการอย่างรวดเร็ว และมีระบบในการติดตามผลการดําเนินงาน รวมถึงแจ้งผลการดําเนินงานในเรื่องดังกล่าวได้รับทราบตามช่องทางติดต่อที่ได้ระบุไว้ด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผย เลขาธิการนายกรัฐมนตรี พบหารือกับผู้บริหารภาคเอกชนรายสำคัญของญี่ปุ่นมุ่งกระชับ ความร่วมมือไทย-ญี่ปุ่นทุกระดับ
วันเสาร์ที่ 16 ธันวาคม 2566
16/12/2566
​โฆษกรัฐบาลเผย เลขาธิการนายกรัฐมนตรี พบหารือกับผู้บริหารภาคเอกชนรายสําคัญของญี่ปุ่นมุ่งกระชับ ความร่วมมือไทย-ญี่ปุ่นทุกระดับ
​โฆษกรัฐบาลเผย เลขาธิการนายกรัฐมนตรี พบหารือกับผู้บริหารภาคเอกชนรายสําคัญของญี่ปุ่นมุ่งกระชับ ความร่วมมือไทย-ญี่ปุ่นทุกระดับ
วันที่ 15 ธันวาคม 2566 ณ โรงแรมอิมพีเรียลโตเกียว ประเทศญี่ปุ่น นายแพทย์ พรหมินทร์ เลิศสุริย์เดช เลขาธิการนายกรัฐมนตรี พบหารือกับผู้บริหารภาคเอกชนรายสําคัญของญี่ปุ่น นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายจุนอิจิ ฮันซาวะ (Mr. Junichi Hanzawa) กรรมการผู้จัดการใหญ่และประธานเจ้าหน้าที่บริหาร MUFG Bank จํากัด และนายเคนอิจิ ยามาโตะ (Mr. Kenichi Yamato) กรรมการผู้จัดการใหญ่และประธานเจ้าหน้าที่บริหาร บมจ. ธนาคารกรุงศรีอยุธยา สนใจที่จะขยายการลงทุน ทํา business matching และเป็นแหล่งทุนให้กับโครงการ mega project เช่น Landbridge
บริษัท Regional Fish Institute, Ltd. เป็น start up ด้านการพัฒนาสายพันธุ์ปลา ผ่านการทํา gene editing ปัจจุบันร่วมมือกับบริษัทไทยเริ่มทําการวิจัยแล้ว และสนใจจะใช้ไทยเป็น Regional Headquarter
บริษัท Maruha Nichiro บริษัทผลิตอาหารทะเลแช่แข็ง อาหารสัตว์และอาหารแปรรูปชั้นนําของโลก เป็นบริษัทแม่ของ King Fisher มีแผนที่จะขยายการลงทุนในไทยอย่างต่อเนื่อง
บริษัท Medical Care Service บริษัทบ้านพักคนชราที่ใหญ่ที่สุดในญี่ปุ่น เน้นผู้ป่วยที่มีรายได้ระดับกลางและมีความเชี่ยวชาญ กับผู้สูงอายุที่มีอาการสมองเสื่อม (dementia)
รัฐบาลไทย-ข่าวทำเนียบรัฐบาล-หน่วยงานสธ.ในพื้นที่ร่วมบูรณาการมาตรการรองรับเปิดสถานบริการผับ บาร์ถึงตี 4
วันเสาร์ที่ 16 ธันวาคม 2566
หน่วยงานสธ.ในพื้นที่ร่วมบูรณาการมาตรการรองรับเปิดสถานบริการผับ บาร์ถึงตี 4
รองปลัดกระทรวงสาธารณสุข เผย หน่วยงานสาธารณสุขร่วมกับหน่วยงานเกี่ยวข้องในพื้นที่จัดมาตรการรองรับเปิดสถานบริการผับ บาร์ ถึงตี 4
รองปลัดกระทรวงสาธารณสุข เผย หน่วยงานสาธารณสุขร่วมกับหน่วยงานเกี่ยวข้องในพื้นที่จัดมาตรการรองรับเปิดสถานบริการผับ บาร์ ถึงตี 4 โดยเชียงใหม่ มีการจัดเตรียมที่พักคอยคนเมา ประสานรถสาธารณะบริการนักท่องเที่ยว ขณะที่ชลบุรี ภูเก็ตออกตรวจตราสถานบริการให้ปฏิบัติตามกฎหมาย เตรียมระบบการแพทย์และสาธารณสุขพร้อมดูแลเหตุฉุกเฉินหรืออุบัติเหตุจากเมาแล้วขับ
นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข เปิดเผยกรณีมีการขยายเวลาเปิดสถานบริการผับ บาร์ถึงตี 4 นําร่องใน กรุงเทพฯ ชลบุรี เชียงใหม่ ภูเก็ต และอําเภอเกาะสมุย จังหวัดสุราษฏร์ธานี ซึ่งเริ่มเมื่อคืนวันที่ 15 ธันวาคมที่ผ่านมา ว่า หน่วยงานของกระทรวงสาธารณสุขในพื้นที่ ได้ให้ความร่วมมือกับหน่วยงานที่เกี่ยวข้อง อาทิ ตํารวจ ฝ่ายปกครองท้องถิ่น ในการดําเนินมาตรการต่างๆ รองรับเหตุฉุกเฉินหรืออุบัติเหตุจากเมาแล้วขับ เช่น จังหวัดเชียงใหม่ มีสถานบริการที่ได้รับอนุญาตตามกฎหมายรวม 27 แห่ง ใน 4 อําเภอ ได้แก่ อ.เมืองเชียงใหม่ 24 แห่ง อ.ฝาง อ.เชียงดาว อ.สันทราย อําเภอละ 1 แห่ง สํานักงานสาธารณสุขจังหวัดเชียงใหม่ ร่วมกับอําเภอ ตํารวจและองค์กรปกครองส่วนท้องถิ่น ได้จัดเตรียมที่พักคอยสําหรับผู้ขับขี่ยานพาหนะที่มีระดับแอลกอฮอล์สูงกว่า 50 มิลลิกรัมเปอร์เซ็นต์ ขณะที่ขนส่งจังหวัดได้ประสานเครือข่ายรถสาธารณะคอยให้บริการนักท่องเที่ยว รวมทั้งส่งทีมออกตรวจตรา ควบคุมสถานประกอบการให้ปฏิบัติตามกฎหมาย
จังหวัดชลบุรี ผู้ว่าราชการจังหวัดชลบุรี ได้นําสํานักงานสาธารณสุขจังหวัดชลบุรีและหน่วยงานที่เกี่ยวข้องลงพื้นที่เมืองพัทยาเพื่อตรวจตราสถานบริการให้ปฏิบัติตามกฎหมาย ส่วนจังหวัดภูเก็ต เบื้องต้นมีสถานบริการจดทะเบียนเปิดถึงตี 4 เฉพาะที่ซอยบางลา ตําบลป่าตอง อําเภอกระทู้ ศูนย์รับแจ้งเหตุและสั่งการผ่านหมายเลข 1669 ได้เตรียมพร้อมดูแลตลอด 24 ชม. และยังมีคณะทํางานวิเคราะห์สาเหตุการเกิดอุบัติเหตุทางถนน เพื่อสอบสวนสาเหตุพฤติกรรมเสี่ยงและจุดเสี่ยงในพื้นที่ เป็นต้น
“หน่วยงานของกระทรวงสาธารณสุข พร้อมให้ความร่วมมือกับหน่วยงานในพื้นที่เฝ้าระวังสถานบริการให้ปฏิบัติตามกฎหมาย โดยเฉพาะ พ.ร.บ.ควบคุมเครื่องดื่มแอลกอฮอล์ฯ ส่วนระบบการแพทย์และสาธารณสุข ทั้ง 3 จังหวัดมีความพร้อมอยู่แล้วเนื่องจากเป็นจังหวัดท่องเที่ยว ซึ่งจากนี้จนถึงช่วงปีใหม่ จะเป็นช่วงที่มีการเดินทางท่องเที่ยวจํานวนมาก กระทรวงสาธารณสุขจึงให้ทุกจังหวัดเตรียมความพร้อมหน่วยปฏิบัติการฉุกเฉิน ยาและเวชภัณฑ์ต่างๆไว้ด้วย เพื่อช่วยเหลือเมื่อเกิดอุบัติเหตุได้อย่างรวดเร็วและมีประสิทธิภาพ” นายแพทย์สุรโชคกล่าว
********************************************** 16 ธันวาคม 2566
รัฐบาลไทย-ข่าวทำเนียบรัฐบาล-“พัชรวาท
วันเสาร์ที่ 16 ธันวาคม 2566
“พัชรวาท
“พัชรวาท" จับเข่าคุยรองผู้ว่าฯ เชียงราย ห่วงฝุ่น PM2.5 กระทบสุขภาพประชาชน กําชับตรวจเข้มเผานาข้าว พร้อมประสานเพื่อนบ้าน ขับเคลื่อนยุทธศาสตร์ “ฟ้าใส”
“พัชรวาท" จับเข่าคุยรองผู้ว่าฯ เชียงราย ห่วงฝุ่น PM2.5 กระทบสุขภาพประชาชน กําชับตรวจเข้มเผานาข้าว พร้อมประสานเพื่อนบ้าน ขับเคลื่อนยุทธศาสตร์ “ฟ้าใส”
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า เมื่อวันที่ 15 ธันวาคมที่ผ่านมา ได้เดินทางไปเปิดงานเทศกาลหนาวนี้เที่ยวอุทยานแห่งชาติ ที่อุทยานแห่งชาติถ้ําหลวง - ขุนน้ํานางนอน จังหวัดเชียงราย ได้มีโอกาสพบปะหารือกับ นายศรัณยู มีทองคํา รองผู้ว่าราชการจังหวัดเชียงราย ถึงปัญหาไฟป่าหมอกควัน และฝุ่น PM2.5 ในพื้นที่จังหวัดเชียงราย จึงได้กําชับให้ช่วยกันตรวจตรา เรื่องการเผาเศษวัสดุทางการเกษตรในเรือกสวนไร่นาของประชาชน เพราะขณะนี้เข้าใกล้ช่วงของการเตรียมพื้นที่สําหรับทําเกษตรกรรมในฤดูกาลที่จะมาถึงอาจจะมีการเผามากยิ่งขึ้น จนอาจส่งผลกระทบต่อสุขภาพของประชาชนในวงกว้าง อีกทั้ง ได้รับรายงานข้อมูลจาก จิสด้า พบว่าพื้นที่จังหวัดเชียงราย ยังคงมีจุด Hotspot เกิดขึ้นจากการเผานาข้าวอย่างต่อเนื่อง จึงอยากขอความร่วมมือทางจังหวัดให้เข้มงวดมากขึ้น เชื่อว่าจะทําให้สามารถแก้ไขปัญหาได้ทันที อย่างไรก็ตาม อยากขอร้องไปถึงพี่น้องประชาชนในแต่ละพื้นที่ด้วย ขอความร่วมมือให้หยุดการเผา เพราะปัญหานี้จะแก้ไขได้ ทุกฝ่าย ต้องช่วยกัน จึงจะทําให้บรรลุวัตถุประสงค์
พล.ต.อ.พัชรวาท กล่าวอีกว่า ขณะเดียวกันตนได้ประสานความร่วมมือไปยังประเทศเพื่อนบ้าน ทั้งลาวและเมียนมาอย่างต่อเนื่อง เพื่อดําเนินยุทธศาสตร์ฟ้าใส ลดการเผาพื้นที่เกษตรและพื้นที่ป่า ทั้งร่วมกันให้ข้อมูลกับประชาชนให้ตระหนักถึงปัญหาฝุ่น PM2.5 ที่ส่งผลกระทบต่อสุขภาพประชาชน ทั้งในระยะสั้นและระยะยาว ปัญหานี้ต้องจับมือกันแก้ไข เพื่อสุขภาพที่ดีของพี่น้องประชาชนของเรา
รัฐบาลไทย-ข่าวทำเนียบรัฐบาล-​นายกฯ พบผู้บริหารบริษัท Kubota พร้อมขยายความร่วมมือนำเทคโนโลยีช่วยเกษตรกรไทย รวมทั้งเห็นชอบร่วม Pilot Project เกษตรกรเพาะปลูกถั่วเหลือง
วันเสาร์ที่ 16 ธันวาคม 2566
16/12/2566
​นายกฯ พบผู้บริหารบริษัท Kubota พร้อมขยายความร่วมมือนําเทคโนโลยีช่วยเกษตรกรไทย รวมทั้งเห็นชอบร่วม Pilot Project เกษตรกรเพาะปลูกถั่วเหลือง
​นายกฯ พบผู้บริหารบริษัท Kubota พร้อมขยายความร่วมมือนําเทคโนโลยีช่วยเกษตรกรไทย รวมทั้งเห็นชอบร่วม Pilot Project เกษตรกรเพาะปลูกถั่วเหลือง
วันนี้ (16 ธันวาคม 2566) เวลา 9.30 น. (ตามเวลาท้องถิ่นกรุงโตเกียว ซึ่งเร็วกว่ากรุงเทพฯ 2 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกรวงการคลัง พบหารือกับผู้บริหารบริษัท Kubota โดย นายชัย วัชรงค์ โฆษกประจําสํานักนายกรัฐมนตรีเปิดเผยสาระสําคัญจากการหารือ ดังนี้
Kubota Corporation เป็นผู้ผลิตเครื่องจักรกลการเกษตรอันดับหนึ่งในญี่ปุ่นและอันดับสามของโลก โดยมีการวิจัยพัฒนาผลิตภัณฑ์ เทคโนโลยี และการบริการที่ตอบสนองต่อความต้องการทางการเกษตร และนําเสนอผลิตภัณฑ์ที่หลากหลายที่เกี่ยวข้องกับอาหาร น้ํา และสิ่งแวดล้อม อีกทั้งมีความเชี่ยวชาญด้านเครื่องยนต์ปิโตรเลียมสําหรับใช้ในการเกษตรและอุตสาหกรรม ต่อมามีการพัฒนาการผลิตเครื่องจักรกลการเกษตร เครื่องยนต์ดีเซล เครื่องยนต์เบนซิน ฯลฯ ชนิดต่าง ๆ อย่างต่อเนื่องมาจนถึงปัจจุบัน
โดยนายกรัฐมนตรีได้หารือเพื่อโอกาสความร่วมมือ โดยนําเทคโนโลยีซึ่งบริษัทมีความเชี่ยวชาญมาเพิ่มผลผลิต เพิ่มศักยภาพของผลผลิต ลดการใช้แรงงานและค่าใช้จ่าย เพื่อให้มีรายได้ที่มากขึ้น ทั้งนี้ ได้หารือร่วมกัน เพื่อมี pilot project ช่วยเหลือเกษตรกรที่สนใจปลูกถั่วเหลือง เพื่อให้เกษตรกรมีรายได้ชีวิตที่ดีขึ้น
รัฐบาลไทย-ข่าวทำเนียบรัฐบาล-“สุริยะ” แสดงความเสียใจต่อครอบครัวผู้เสียชีวิต-ผู้ได้รับบาดเจ็บ เหตุแบบหล่อหัวเสาสร้างทางด่วนพระราม 3 - ดาวคะนอง บริเวณ ถ.พระราม 2 ร่วงหล่น
วันศุกร์ที่ 15 ธันวาคม 2566
“สุริยะ” แสดงความเสียใจต่อครอบครัวผู้เสียชีวิต-ผู้ได้รับบาดเจ็บ เหตุแบบหล่อหัวเสาสร้างทางด่วนพระราม 3 - ดาวคะนอง บริเวณ ถ.พระราม 2 ร่วงหล่น
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ได้รับรายงานจากการทางพิเศษแห่งประเทศไทย (กทพ.) กรณีวันนี้ (15 ธันวาคม 2566) เมื่อเวลา 16.40 น. เกิดเหตุแบบหล่อหัวเสา (Pier head) ที่อยู่ในระหว่างการยกแบบเหล็กออกจากพื้นที่ก่อสร้างเพื่อเคลียร์พื้นที่โครงการก่อสร้างทางพิเศษพระราม 3 - ดาวคะนอง - วงแหวนรอบนอกด้านตะวันตกกรุงเทพมหานคร สัญญาที่ 1 ร่วงลงภายในพื้นที่ก่อสร้างฯ เป็นเหตุให้คนงานก่อสร้างที่ปฏิบัติงานอยู่ด้านล่างเสียชีวิต 1 ราย และบาดเจ็บ 1 ราย นั้น ตนขอแสดงความเสียใจอย่างสุดซึ้งกับครอบครัวผู้เสียชีวิต และผู้ที่ได้รับบาดเจ็บจากเหตุการณ์ในครั้งนี้
ทั้งนี้ ได้สั่งการให้ กทพ. เยียวยาผู้ที่ได้รับผลกระทบอย่างเต็มที่ รวมถึงสั่งหยุดการก่อสร้างเป็นระยะเวลา 7 วัน พร้อมทั้งเร่งตรวจสอบรายละเอียดข้อเท็จจริง และวิเคราะห์สาเหตุที่เกิดขึ้นโดยผู้วิศวกรผู้เชี่ยวชาญ เพื่อกําหนดแนวทางการป้องกันในอนาคต โดยให้ดําเนินการตามขั้นตอนทางกฎหมาย ซึ่งหากพบว่าผู้รับจ้างละเลยการปฏิบัติตามมาตราการความปลอดภัย ให้ดําเนินการลงโทษผู้รับจ้างต่อไป อย่างไรก็ตาม ได้กําชับให้ทุกหน่วยงานไปตรวจสอบทุกโครงการที่อยู่ระหว่างการก่อสร้าง ดําเนินการโดยคํานึงถึงความปลอดภัยสูงสุด เพื่อป้องกันไม่ให้เกิดเหตุการณ์เช่นนี้ขึ้นอีก และไม่ให้เกิดอุบัติเหตุ หรือผลกระทบด้านความปลอดภัยต่อประชาชนผู้ใช้ทางด้วย
สําหรับโครงการก่อสร้างทางพิเศษพระราม 3 - ดาวคะนอง - วงแหวนรอบนอกด้านตะวันตกกรุงเทพมหานคร สัญญาที่ 1 ผู้รับจ้าง คือ บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ซึ่งสถานที่เกิดเหตุอยู่ภายในไซต์งานก่อสร้าง บริเวณเกาะกลางของทางคู่ขนาน (ขาเข้า) บริเวณ กม. ที่ 11+800 (ช่วงหน้าถนน พระราม 2 ซอย 83) โดยเหตุเกิดจากหูหิ้วสําหรับเกี่ยวยกแบบเหล็กขาด ขณะกําลังใช้รถเครนยกเคลื่อนย้าย ทําให้แบบหล่อร่วงสู่พื้นที่ก่อสร้าง และโดนคนงานก่อสร้างที่ปฏิบัติงานอยู่ด้านล่าง
รัฐบาลไทย-ข่าวทำเนียบรัฐบาล-​นายกฯ ให้สัมภาษณ์ สื่อมวลชน ที่กรุงโตเกียว ประเทศญี่ปุ่น ในโอกาสที่เดินทางมาร่วมการประชุม ASEAN-Japan ในวันที่สอง
วันเสาร์ที่ 16 ธันวาคม 2566
16/12/2566
​นายกฯ ให้สัมภาษณ์ สื่อมวลชน ที่กรุงโตเกียว ประเทศญี่ปุ่น ในโอกาสที่เดินทางมาร่วมการประชุม ASEAN-Japan ในวันที่สอง
​นายกฯ ให้สัมภาษณ์ สื่อมวลชน ที่กรุงโตเกียว ประเทศญี่ปุ่น ในโอกาสที่เดินทางมาร่วมการประชุม ASEAN-Japan ในวันที่สอง
วันนี้ (16 ธันวาคม 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ สื่อมวลชน ที่กรุงโตเกียว ประเทศญี่ปุ่น ในโอกาสที่เดินทางมาร่วมการประชุม ASEAN-Japan โดย นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญดังนี้
วันนี้ถือเป็นวันที่สองที่ได้เดินทางมาปฏิบัติภารกิจ ในช่วงเช้าได้พบหารือกับ JETRO เป็นช่วงระยะเวลาสั้นๆ ฝ่ายไทยได้ยืนยันความสัมพันธ์ที่ดีกับรัฐบาลญี่ปุ่นและยืนยันที่จะดูแลนักลงทุนในประเทศไทย ซึ่งความสัมพันธ์ไทย-ญี่ปุ่นเป็นไปอย่างดีมากมาตลอด เป็นความสัมพันธ์ที่เรียกได้ว่า “มองตาก็รู้ใจ”
โดยฝ่าย JETRO เข้าใจดีถึงกระแสโลกและความจําเป็นในการเปลี่ยนยานยนต์สันดาป ( ICE ) เป็น ยานยนต์ EV ซึ่งในการพบหารือกับบริษัทยานยนต์ขนาดใหญ่ 7 บริษัทที่ผ่านมาเมื่อวานนี้ นายกรัฐมนตรีได้ขอให้บริษัทฯ เร่งการลงทุนให้เร็วขึ้น
นายกรัฐมนตรีกล่าวว่าในโอกาสนี้ได้แนะนํา ม.ล. ชโยทิต กฤดากร ผู้แทนการค้าไทย ซึ่งจะดูแลเกี่ยวกับการตกลง FTA เร่งการเจรจาโดยเร็ว เพื่อรักษาระดับการผลิตและส่งออกรถยนต์พวงมาลัยขวา
บริษัท Kubota เป็นการหารือที่ดีมาก ทําให้ได้รับทราบถึงเทคโนโลยีที่มีอย่างหลากหลายของคูโบต้า ทั้งการอัดแน่นซังข้าวโพดเพื่อนําไปผลิตเป็นเชื้อเพลิง การเก็บเกี่ยวพืช ขณะนี้ประเทศไทยนําเข้าถั่วเหลืองจํานวนมาก และยังผลิตได้น้อย หากมีการพัฒนาจะทําให้ประเทศไทยผลิตถั่วเหลืองได้มากขึ้น เรียกว่าเป็นการพูดคุยอย่างครอบคลุมทุกเทคนิคที่เกี่ยวข้องกับการทําเกษตรกรรม Smart farming การใช้โดรนเพื่อการเกษตรกรรม และการพูดคุยครั้งนี้รวมถึงระบบเงินกู้ไฟแนนซ์ซิ่ง leasing เป็นการพูดคุยในหลากหลายมิติ และทีมงานจะนําประเด็นเหล่านี้มาประชุมต่อ
ในส่วนของกรอบการประชุมอาเซียน-ญี่ปุ่น อาเซียนและญี่ปุ่นมีความผูกพัน มีความสัมพันธ์กันระดับแน่นแฟ้น ญี่ปุ่นลงทุนสูงมากในอาเซียน อีกทั้งในเรื่องความท้าทายที่เกิดในภูมิภาคและทุกความขัดแย้งที่เกิดขึ้น ประเทศไทยพร้อมที่จะเจรจาพูดคุยเพื่อความสงบและสันติสุขในภูมิภาค
ในส่วนของ mega project ของไทย Landbridge นายกรัฐมนตรีได้หยิบยกขึ้นในงานสัมมนาของบีโอไอและกระทรวงคมนาคม ซึ่งนายกรัฐมนตรีมั่นใจว่ามีผู้สนใจ และเห็นว่าเป็นประโยชน์ที่สําคัญของภูมิภาค ถือเป็นโครงการที่จะลดความแออัดล่าช้าในช่องแคบมะละกาในอนาคต
รัฐบาลไทย-ข่าวทำเนียบรัฐบาล-“คารม” ย้ำเตือนสถานประกอบการแจ้งให้สิทธิผู้พิการ ตาม ม.35 ภายในวันที่ 2 ม.ค. 67 ผ่าน 2 ช่องทาง ได้แก่  ยื่นผ่านระบบ e – Service และดำเนินการด้วยตนเอง ณ สำนักจัดหางานทั่วประเทศ
วันพฤหัสบดีที่ 28 ธันวาคม 2566
28/12/2566
“คารม” ย้ําเตือนสถานประกอบการแจ้งให้สิทธิผู้พิการ ตาม ม.35 ภายในวันที่ 2 ม.ค. 67 ผ่าน 2 ช่องทาง ได้แก่  ยื่นผ่านระบบ e – Service และดําเนินการด้วยตนเอง ณ สํานักจัดหางานทั่วประเทศ
“คารม” ย้ําเตือนสถานประกอบการแจ้งให้สิทธิผู้พิการ ตาม ม.35 ภายในวันที่ 2 ม.ค. 67 ผ่าน 2 ช่องทาง ได้แก่  ยื่นผ่านระบบ e – Service และดําเนินการด้วยตนเอง ณ สํานักจัดหางานทั่วประเทศ
วันที่ 28 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี ย้ําเตือน นายจ้าง/สถานประกอบการที่ต้องการให้สิทธิ และผู้พิการที่ต้องการขอรับสิทธิตามมาตรา 35 ยื่นสิทธิภาย 31 ธันวาคม 2566 แต่เนื่องจากปีนี้วันที่ 31 ธันวาคม 2566 ตรงกับวันหยุดประจําปี กรมการจัดหางานจึงอํานวยความสะดวกให้ประชาชนสามารถดําเนินการอีกครั้งในวันเริ่มทําการวันแรก ซึ่งตรงกับวันที่ 2 มกราคม 2567 เป็นวันสุดท้าย
นายคารม กล่าวว่า ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม กําหนดให้นายจ้างหรือเจ้าของสถานประกอบการทั้งเอกชนและหน่วยงานของรัฐ ที่มีลูกจ้างตั้งแต่ 100 คน ขึ้นไป ต้องรับผู้พิการที่สามารถทํางานได้เข้าทํางาน ในอัตราส่วนลูกจ้างที่ไม่ใช่คนพิการ 100 คน ต่อผู้พิการ 1 คน เพื่อประโยชน์ในการส่งเสริมและพัฒนาคุณภาพชีวิตคนพิการ ซึ่งหากนายจ้าง/สถานประกอบการ หรือหน่วยงานของรัฐ ไม่ประสงค์จะจ้างงานคนพิการ หรือส่งเงินเข้ากองทุนส่งเสริมและพัฒนาคุณภาพชีวิตคนพิการ สามารถเลือกให้สิทธิตามมาตรา 35 แทนได้ โดยมูลค่าของสัญญาต้องไม่น้อยว่า 119,720 บาทต่อปี แบ่งเป็น 7 ประเภทสิทธิ ได้แก่ 1.การให้สัมปทาน 2.จัดสถานที่จําหน่ายสินค้าหรือบริการ 3.จัดจ้างเหมาช่วงงานหรือ จ้างเหมาบริการโดยวิธีกรณีพิเศษ 4.ฝึกงาน 5.จัดให้มีอุปกรณ์หรือสิ่งอํานวยความสะดวก 6.ล่ามภาษามือ และ7.การให้ความช่วยเหลืออื่นใดแก่คนพิการหรือผู้ดูแลคนพิการ โดยต้องขออนุญาตจากกรมการจัดหางานก่อนดําเนินการ ในช่วงวันที่ 1 ตุลาคม – 31 ธันวาคม ของแต่ละปี
นายคารม กล่าวว่า กรมการจัดหางานซึ่งเป็นหน่วยงานทําหน้าที่ให้บริการรับเรื่องการยื่นให้สิทธิจากนายจ้าง/สถานประกอบการ และการขอรับสิทธิของคนพิการ ตามมาตรา 35 เปิดบริการ 2 ช่องทาง ให้บริการให้สิทธิ-รับสิทธิ เพื่อให้สถานประกอบการและผู้พิการเลือกใช้บริการได้ตามความสะดวก ดังนี้
1.ทางเว็บไซต์ e-service.doe.go.th ตลอด 24 ชม. การยื่นสิทธิผ่านระบบ e - Service จะช่วยให้นายจ้าง/สถานประกอบการ และผู้พิการ สามารถแจ้งการให้และรับสิทธิได้อย่างสะดวก รวดเร็ว ประหยัดเวลาและค่าใช้จ่ายในการเดินทางเพื่อมาติดต่อราชการ และยังป้องกันปัญหาการขอรับสิทธิซ้ําซ้อน ด้วยระบบการจับคู่ (matching) โดยสามารถยื่นให้สิทธิ – รับสิทธิ ภายในวันที่ 31 ธันวาคม 2566
2. ทางสํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 ซึ่งจะมีเจ้าหน้าที่เตรียมพร้อมให้บริการในวันและเวลาราชการ สําหรับผู้ที่ไม่สะดวกยื่นผ่านระบบออนไลน์ โดยสามารถยื่นให้สิทธิ – รับสิทธิ ได้ถึงวันที่ 2 มกราคม 2567 เนื่องจากวันสิ้นสุดการดําเนินการ (วันที่ 31 ธันวาคม 2566) ตรงกับวันหยุดประจําปี กรมการจัดหางานจึงอํานวยความสะดวกให้ประชาชนสามารถดําเนินการอีกครั้งในวันเริ่มทําการวันแรก ซึ่งตรงกับวันที่ 2 มกราคม 2567
รัฐบาลไทย-ข่าวทำเนียบรัฐบาล-"ชาดา" นำเปิดชุมชนบำบัด 100 ตำบลยาเสพติดแพร่ระบาดสูงสุด เดินหน้ากวาดล้างผู้ค้า พร้อมแสกนหาผู้เสพ 12-65 ปี เข้าสู่กระบวนการบำบัด และคัดกรองผู้ป่วยจิตเวชจากการใช้สารเสพติด
วันพฤหัสบดีที่ 28 ธันวาคม 2566
28/12/2566
"ชาดา" นําเปิดชุมชนบําบัด 100 ตําบลยาเสพติดแพร่ระบาดสูงสุด เดินหน้ากวาดล้างผู้ค้า พร้อมแสกนหาผู้เสพ 12-65 ปี เข้าสู่กระบวนการบําบัด และคัดกรองผู้ป่วยจิตเวชจากการใช้สารเสพติด
"ชาดา" นําเปิดชุมชนบําบัด 100 ตําบลยาเสพติดแพร่ระบาดสูงสุด เดินหน้ากวาดล้างผู้ค้า พร้อมแสกนหาผู้เสพ 12-65 ปี เข้าสู่กระบวนการบําบัด และคัดกรองผู้ป่วยจิตเวชจากการใช้สารเสพติด สร้างตําบลสีขาวปลอดยาเสพติดอย่างยั่งยืน
วันนี้ (28 ธันวาคม) เวลา 09.00 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการชุมชนบําบัดอย่างยั่งยืนในตําบลแพร่ระบาดยาเสพติดสูงสุด 100 ตําบล ทั่วประเทศ ตามนโยบายเร่งด่วนของรัฐบาล ณ โรงเรียนชุมชนบ้านเมืองการุ้ง อําเภอบ้านไร่ จังหวัดอุทัยธานี
สําหรับวัตถุประสงค์ 1. เพื่อค้นหาผู้เสพยาเสพติด ช่วงอายุ 12 – 65 ปี เข้าสู่กระการบําบัดโดยการมีส่วนร่วมของชุมชน 2. เพื่อคัดแยก คัดกรองผู้ป่วยจิตเวชที่เกิดจากการใช้ยาเสพติดตามกลุ่มสี เข้าสู่กระบวนการบําบัดทางโดยแพทย์ 3. เพื่อกวาดล้าง จับกุมผู้ค้ายาเสพติด ในพื้นที่เป้าหมาย 4. เพื่อสร้าง "ตําบลสีขาวปลอดยาเสพติดอย่างยั่งยืน" และ 5. เพื่อให้เกิดการบูรณาการในการแก้ไขปัญหายาเสพติดร่วมกันของหน่วยงาน ที่เกี่ยวข้อง ในพื้นที่เป้าหมาย
นายชาดา กล่าวว่า ปัญหายาเสพติด เป็นปัญหาความมั่นคง ที่ส่งผลกระทบต่อการบริหารและพัฒนาประเทศ สร้างความเดือดร้อนต่อชีวิตความเป็นอยู่ ของประชาชน ก่อปัญหาอาชญากรรม จากการเสพสารเสพติด รวมทั้งผู้ป่วยจิตเวช ที่เกิดจากการใช้สารเสพติดทุกชนิด
"หัวใจหลักของการแก้ไขปัญหายาเสพติด คือการบูรณาการของหน่วยงานภาครัฐ ไม่ว่าจะเป็นตํารวจ ฝ่ายปกครอง ผู้นําท้องถิ่น สาธารณสุข และภาคีเครือข่าย ทั้งนี้ประชาชนควรตระหนักรู้ถึงภัยคุกคามจากยาเสพติด และช่วยกันเป็นหูเป็นตา แจ้งเบาะแสให้กับทางราชการ" นายชาดา กล่าว
รัฐบาลไทย-ข่าวทำเนียบรัฐบาล-ปีใหม่ปลอดภัย กลาโหมห่วงใยประชาชน
วันพฤหัสบดีที่ 28 ธันวาคม 2566
ปีใหม่ปลอดภัย กลาโหมห่วงใยประชาชน
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-ประเสริฐฯ เผย ยังพบ ซื้อขายข้อมูลประชาชน สั่งเร่งปิดกั้น จับกุม
วันพฤหัสบดีที่ 28 ธันวาคม 2566
ประเสริฐฯ เผย ยังพบ ซื้อขายข้อมูลประชาชน สั่งเร่งปิดกั้น จับกุม
ประเสริฐฯ เผย ยังพบ ซื้อขายข้อมูลประชาชน สั่งเร่งปิดกั้น จับกุม
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) กล่าวว่า ตามที่ นายกรัฐมนตรี ได้สั่งการให้ ดีอี แก้ปัญหาการหลุดรั่วของข้อมูลประชาชน ตลอดจนการซื้อขายข้อมูลประชาชนตามที่เป็นข่าว จึงได้เร่งดําเนินการ 6 มาตรการ ทั้งระยะเร่งด่วน ระยะ 6 เดือน และระยะ 12 เดือน และได้เสนอคณะรัฐมนตรี
รัฐมนตรี ประเสริฐ เผยว่า สําหรับมาตรการระยะเร่งด่วน ที่ได้สั่งการให้สํานักงานคณะกรรมการคุ้มครองข้อมูลส่วนบุคคล (สคส.) จัดตั้งศูนย์เฝ้าระวังการละเมิดข้อมูลส่วนบุคคล หรือ PDPC Eagle Eye เร่งตรวจสอบข้อมูลที่เปิดเผยต่อสาธารณะ พร้อมทั้งค้นหา เฝ้าระวัง การรั่วไหลของข้อมูลส่วนบุคคล และสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ตรวจสอบช่องโหว่ ระบบ Cybersecurity หรือระบบการรักษาความมั่นคงปลอดภัยข้อมูล พบว่า
1. สคส. โดยศูนย์ PDPC Eagle Eye ระหว่าง 9 พ.ย. – 28 ธ.ค. 66 ได้เร่งตรวจสอบข้อมูลที่เปิดเผยต่อสาธารณะ 15,820 หน่วยงาน พบว่า 4,801 หน่วยงาน มีข้อมูลรั่ว โดยแบ่งเป็น
- องค์กรปกครองส่วนท้องถิ่น (อปท.) 2,600 หน่วยงาน
- หน่วยงานรัฐอื่น (ไม่ใช่ อปท.) 1,975 หน่วยงาน
- สถาบันการศึกษา 153 หน่วยงาน
- เอกชน 25 หน่วยงาน
ซึ่ง 4,753 หน่วยงานได้แก้ไขแล้ว ยังเหลืออีก 48 หน่วยงาน อยู่ระหว่างดําเนินการแก้ไข
2. สกมช. ระหว่าง 9 พ.ย. – 28 ธ.ค. 66 เร่งตรวจสอบช่องโหว่ ระบบ Cybersecurity หรือระบบการรักษาความมั่นคงปลอดภัยข้อมูล โดยเฉพาะหน่วยงานภาครัฐที่เป็นหน่วยงานโครงสร้างพื้นฐานสําคัญทางสารสนเทศ (Critical Information Infrastructure: CII) อาทิ ด้านพลังงานและสาธารณสุข ด้านบริการภาครัฐ และการเงินการธนาคาร เป็นต้น โดยการตรวจสอบช่องโหว่ ของระบบ Cybersecurity ตรวจพบมีความเสี่ยงระดับสูง 22 หน่วยงาน และ สกมช. ได้แจ้งให้แก้ไขแล้ว
3. การซื้อขายข้อมูลส่วนบุคคลใน Meta (Facebook) พบ 10 เรื่อง และได้ดําเนินการปิดกั้นแล้ว
4. การซื้อขายข้อมูลใน Dark web (เว็บผิดกฎหมาย ที่คนร้ายหรือโจรออนไลน์นิยมใช้) จํานวน 3 เรื่อง
สําหรับการซื้อขายข้อมูลส่วนบุคคล ที่พบทั้ง ใน Facebook และ Dark web ขณะนี้ อยู่ระหว่างสืบสวนดําเนินคดีร่วมกับ บช.สอท.
รัฐมนตรี ประเสริฐ กล่าวในตอนท้ายว่า “ ดีอี เอาจริง เรื่องขโมยข้อมูล ซื้อขายข้อมูลส่วนบุคคล ผมได้สั่งการให้ เร่งตรวจสอบ การเปิดเผยข้อมูลที่ไม่เหมาะสม และระบบ Cybersecurity ของหน่วยงานต่างๆ โดยเฉพาะหน่วยงานของรัฐที่มีข้อมูลประชาชนจํานวนมาก ยังพบว่ามีข้อมูลรั่ว และสั่งการให้เร่งแก้ไขไปแล้ว หากหน่วยงานไหน ปล่อยปละละเลยให้ข้อมูลรั่ว หรือยังทําผิดซ้ํา จะลงโทษอย่างเคร่งครัดเด็ดขาดตามกฎหมาย สําหรับการดําเนินคดีกับคนร้ายขโมยข้อมูล หรือซื้อขายข้อมูล ได้มีการจับมาลงโทษแล้ว และอยู่ระหว่างทํางานร่วมกับเจ้าหน้าที่ตํารวจ เพื่อจับตัวในกรณีอื่นๆ เอามาลงโทษ ถึงเป็นโจรต่างชาติ ก็จะประสานตํารวจสากลเอาตัวมาลงโทษให้ได้”
________________________
รัฐบาลไทย-ข่าวทำเนียบรัฐบาล-PM: Govt to seek common solution on minimum wage raise
วันพฤหัสบดีที่ 28 ธันวาคม 2566
28/12/2566
PM: Govt to seek common solution on minimum wage raise
PM: Govt to seek common solution on minimum wage raise
December 27, 2023, at 1000hrs, at the Government House, Prime Minister and Minister of Finance Srettha Thavisin responded to the media regarding the public concern on minimum wage raise that there must be a committee for district-based and career-based survey, as well as other relevant mechanisms, to come up with appropriate minimum wage rates.
He also mentioned about his dialogue with the Malaysian Prime Minister. According to the Prime Minister, the Malaysian counterpart expressed view that failure to raise the minimum wage means the delay in national economic growth. Nine years ago, Thailand’s minimum wage was 300 Baht, whereas now is 337 Baht, an increase of only 12%.
The Prime Minister added that a decision to make people’s livelihood better sometimes cannot be made based primarily on the legal aspect. His goal is to make everyone happy and for them to live a sustainable life. The Government would put utmost effort to seek common solution on this matter.